

**О Б Щ И Н А П Л О В Д И В**

гр. Пловдив, 4000, пл. „Стефан Стамболов” № 1, тел: (032) 656 701, факс: (032) 656 703

[www.plovdiv.bg](http://www.plovdiv.bg), e-mail: [info@plovdiv.bg](mailto:info@plovdiv.bg)



**ДО**

**Г-Н АТАНАС УЗУНОВ**

**ПРЕДСЕДАТЕЛ**

**НА ОБЩИНСКИ СЪВЕТ – ГР. ПЛОВДИВ**

**УЛ. „АВКСЕНТИЙ ВЕЛЕШКИ“ № 20**

**ГР. ПЛОВДИВ**

**П Р Е Д Л О Ж Е Н И Е**

***от***

***Костадин Димитров***

***Кмет на Община Пловдив***

***Относно: Кандидатстване на Община Пловдив с проектно предложение по процедура за подбор на проекти „***[***Подкрепа за енергийно ефективни системи за улично осветление - покана 2***](https://eumis2020.government.bg/bg/s/Project/New/4d31f36d-0591-4736-83ad-4c80b1b53998)***“ с финансиране по Националния план за възстановяване и устойчивост***

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Настоящето предложение се внася на Вашето внимание по повод намерение за кандидатстване с проектно предложение на Община Пловдив по процедура подбор на проекти „Подкрепа за енергийно ефективни системи за улично осветление - покана 2“ с финансиране поНационалния план за възстановяване и устойчивост.

**Основната цел** на настоящата процедура е финансиране на мерки за енергийна ефективност на външно изкуствено осветление. Предложенията за изпълнение на инвестиция по настоящата процедура следва задължително да водят до не по-малко от 30 % спестяване на първична енергия в системата/ите за външно изкуствено осветление, обект на интервенцията.

**Община Пловдив е допустим кандидат**.

Размерът на допустимото финансиране е: минимум **100 000 лева** до максимум **2 000 000 лева.**

По настоящата процедура не се изисква съфинансиране от крайния получател на средствата, но общината се **задължава за период от 5 години след приключване на проекта да извършва ежегодни вноски във Фонда за декарбонизация в размер на 10 % от действително получения размер на безвъзмездна помощ по настоящия проект.**

**Допустими дейности:**

• Демонтаж на съществуващи осветители, проводници и кабели;

• Доставка и монтаж на нови осветители, проводници и кабели;

• Доставка и монтаж на съоръжение/я за производство и съхранение на електрическа енергия от възобновяеми източници за собствено потребление в системата за ВИО;

• Извършване на строително монтажни работи, пряко свързани с реконструкцията на системата/ите за външно изкуствено осветление;

• Демонтаж на съществуващи средства за управление, доставка и монтаж на нови средства за управление, измерване и контрол, с възможност за надграждане и разширение, в т.ч. въвеждане или свързване към съществуваща система за автоматизация и управление на системата за външно изкуствено осветление;

• Изготвяне на технически/работен проект;

• Строителен надзор и Авторски надзор;

• Управление на проекта и публичност;

• Изготвяне на доклад за оценка на резултатите от изпълнени мерки за енергийна ефективност за доказване на постигнатите резултати

Крайният срок за кандидатстване **е до 02.04.2024г .**

Предвид гореизложеното и на основание чл.17, ал.1, т. 1 предложение първо във връзка с чл. 21, ал. 1, т. 8, и ал. 2 от ЗМСМА предлагам, Общински съвет – Пловдив, да вземе следното

**РЕШЕНИЕ:**

1. Дава съгласие Община Пловдив да кандидатства с проектно предложение по процедура за подбор на „Подкрепа за енергийно ефективни системи за улично осветление - покана 2“ с финансиране по Националния план за възстановяване и устойчивост.

2. Дава съгласие да се кандидатства с обектите-публична общинска собственост, които се намират в район „Източен“ в обхват: карето между бул. „Цариградско шосе“, ул. „Ландос“, ул. „Крайречна“, и бул. „Шести септември“ и бул. „Цариградско шосе“ и карето между ул. „Ландос“, ул. „Бъндерица“ и ул. „Уидроу Уилсън“; Район „Южен“ в обхват: кв. „Коматево“, кв. „Беломорски“, кв. „Остромила“, и карето между ул. „Кукленско шосе“, бул. „Александър Стамболийски“, бул. „Македония“ и ул. „Бачо Киро“; Район „Западен“ в обхват: кв. „Прослав“, карето между бул. „Копривщица“, бул. „Пещерско шосе“, ул. „Царевец“ и ул. „София“ и карето между бул. „Копривщица“, ул. „Ясна поляна“ и бул. „Свобода“.

3. Дава съгласие, за период от 5 години след приключване на проекта, Община Пловдив да извършва ежегодни вноски във Фонда за декарбонизация в размер на 10 % от действително получения размер на безвъзмездна помощ по настоящия проект.

4. Дава съгласие: да не се прехвърля правото на собственост върху обекта, изграден в резултат на инвестицията по договора за предоставяне на БФП; да не се променя предназначението на активите, придобити в резултат на изпълнението на проекта, както и да не се сключват договори от всякакъв характер с трети лица и/или да се извършват други действия, които биха могли да доведат до значително изменение в резултатите от проекта за срок от 5 години след приключване изпълнението по проекта; за период от поне 5 години след одобрение на окончателния отчет по проекта да осигурява поддръжка на инфраструктурата, обект на финансиране.

5. Дава съгласие, след приключване на изпълнение на дейностите по договора за БФП, да се застраховат системата/ите за външно изкуствено осветление срещу кражби, умишлени действия на трети лица, пожар и други природни бедствия и други относими рискове за периода на проекта и за минимум 5 години след приключване изпълнението на проекта.

6. Възлага на Кмета на Община Пловдив да извърши всички необходими правни и фактически действия по т. 1, т.2, т.3, т.4, т.5 от настоящото решение за кандидатстване с проектно предложение процедура за подбор на проекти „Подкрепа за енергийно ефективни системи за улично осветление - покана 2“ с финансиране по Националния план за възстановяване и устойчивост.

**Мотиви:** Настоящото решение се приема на основание чл.17, ал.1, т. 1 предложение първо във връзка с чл. 21, ал. 1, т. 8, и ал. 2 от ЗМСМА и по повод изразеното намерение на Община Пловдив да участва с проектно предложение по процедура за подбор на проекти „Подкрепа за енергийно ефективни системи за улично осветление - покана 2“ с финансиране по Националния план за възстановяване и устойчивост.

**С уважение,**

